[{"text_idx": "#000002", "text": "\u2018Dau Fyd\u2019 ydy enw\u2019r sengl sydd allan ar y label sydd hefyd yn cael ei reoli yr artist, Recordiau Co\u0302sh, ers dydd Gwener diwethaf, 20 Mai."}, {"text_idx": "#000003", "text": "Roedd dyddiad rhyddhau\u2019r sengl yn arwyddocaol hefyd gan fod Yws a\u2019i fand yn perfformio ar lwyfan am y tro cyntaf ers bron i 5 mlynedd mewn gig Gigs Ty\u0302 Nain yn Neuadd y Farchnad, Caernarfon, nos Wener."}, {"text_idx": "#000004", "text": "Dyma oedd y cyntaf mewn cyfres o berfformiadau mae Yws wedi\u2019u cadarnhau ar gyfer yr haf eleni."}, {"text_idx": "#000007", "text": "\u201cMynd yna am benwythnos i sgwennu, ond yn benna\u2019 gan bo\u2019 ni heb weld ein gilydd ers oes yn iawn\u201d meddai Yws am yr ymweld a\u0302 Stiwdio Bing."}, {"text_idx": "#000009", "text": "\u201cMi wnaethon ni recordio hi gwpl o wythnosau\u2019n ddiweddarach yn [Stiwdio] Ferlas.\u201d"}, {"text_idx": "#000010", "text": "Nid yw\u2019r anarferol gweld Yws yn cyhoeddi fideo i gyd-fynd a\u0302\u2019i senglau \u2013 mae\u2019n deg dweud ei fod yn un o\u2019r cerddorion Cymraeg sydd wedi mynd ati\u2019n fwyaf i greu fideos i hyrwyddo ei gerddoriaeth. Unwaith eto mae wedi mynd ati i gynhyrchu fideo cerddoriaeth ei hun ar gyfer \u2018Dau Fyd\u2019."}, {"text_idx": "#000011", "text": "\u201cOedd cysyniad y fideo \u2018di dod i deitl y ga\u0302n, a\u2019r syniad fod byd y rhwydweithiau cymdeithasol, ac yn enwedig y tueddiad gan influencers i greu byd ffug, yn gwrthgyferbynnu efo\u2019r rhan fwyaf o\u2019n bywydau pob dydd\u201d eglura\u2019r cerddor."}]